Atklāta konkursa LVP 2026/101
nolikuma 8.pielikums

Vispārīgā vienošanās #REG_NUMURS#
#REG_DATUMS_V_L#

Vienošanās parakstīšanas datums ir pēdējā pievienotā 
droša elektroniskā paraksta laika zīmoga datums

Liepājas valstspilsētas pašvaldība, Liepājas valstspilsētas pašvaldības iestādes “Liepājas Centrālā administrācija” personā, kuru pārstāv pašvaldības izpilddirektors Ronalds Fricbergs, kurš rīkojas uz Liepājas valstspilsētas pašvaldības domes 2023. gada 19. oktobra saistošo noteikumu Nr. 17 “Liepājas valstspilsētas pašvaldības nolikums” pamata, (turpmāk – Pasūtītājs), un 

………….

…………..


turpmāk katrs atsevišķi – Izpildītājs un visi kopā – Izpildītāji, saukti arī katrs atsevišķi – Puse, kopā – Puses, pamatojoties uz atklāta konkursa „ Poligrāfijas pakalpojumu nodrošināšana Liepājas valstspilsētas pašvaldības iestādes  “Liepājas Centrālā administrācija” vajadzībām (LVP 2026/101)  (turpmāk – Konkurss), noslēdz Vispārīgo vienošanos (turpmāk – Vienošanās):

1. VIENOŠANĀS PRIEKŠMETS
1.1. Saskaņā ar Konkursa rezultātiem, Izpildītāji ir ieguvuši tiesības piedalīties Pasūtītāja organizētajās cenu aptaujās, iesniegt savus piedāvājumus un sniegt poligrāfijas pakalpojumus Liepājas valstspilsētas pašvaldības iestādes “Liepājas Centrālā administrācija”  vajadzībām (turpmāk – Poligrāfijas pakalpojums) saskaņā ar Vienošanos un visiem tās pielikumiem.
1.2. Izpildītājs nodrošina Poligrāfijas pakalpojumu sniegšanu Pasūtītājam, pamatojoties uz Pasūtītāja veiktajām cenu aptaujām un to rezultātiem.
1.3. Tiesības sniegt poligrāfijas pakalpojumus par tehniskajā un finanšu piedāvājumā norādītajiem pakalpojumiem visā Vienošanās darbības laikā, atbilstoši Konkursa rezultātiem, ir ieguvis Izpildītājs ………., par piedāvājumā norādītajām vienību cenām. 
1.4. Pasūtītājs veic pasūtījumus pēc nepieciešamības, nosūtot Izpildītājiem attiecīgu informāciju par sniedzamo Poligrāfijas pakalpojumu un nepieciešamo apjomu – uzaicinājumu iesniegt cenu piedāvājumu (turpmāk tekstā – Uzaicinājums).
1.5. Vienošanās pielikumi un neatņemamas sastāvdaļas ir:
1.5.1. Uzaicinājuma forma (1. pielikums);
1.5.2. Piedāvājuma forma (2. pielikums);
1.5.3. Cenu aptaujas lēmuma forma (3. pielikums);
1.5.4. Līguma projekts (4. pielikums); 
1.5.5. Personu datu apstrādes un aizsardzības noteikumi (5. pielikums). 

2. CENU APTAUJAS VEIKŠANAS KĀRTĪBA
2.1. Pasūtītājs Vienošanās 3.1. punktā noteiktajā kārtībā Izpildītājiem nosūta Uzaicinājumu, nosakot cenu piedāvājumu (turpmāk tekstā – Piedāvājums) iesniegšanas termiņu.
2.2. Vienošanās 13.1.1. punktā norādītā Pasūtītāja pilnvarotā persona saņemtos Piedāvājumu izvērtē un pieņem lēmumu par konkrētā pakalpojuma sniegšanas tiesību piešķiršanu  (turpmāk – Lēmums) un līguma (turpmāk – Līgums) slēgšanas tiesību piešķiršanu (ja attiecināms) par Poligrāfijas pakalpojumiem, ja izvēlētā Izpildītāja Piedāvājums atbilst Vienošanās 5.4. un 5.5.  punktam.
2.3. Gadījumā, ja Pasūtītājs konstatē, ka cenu aptaujai iesniegtie Izpildītāju Piedāvājumi ir būtiski dārgāki nekā piedāvātā poligrāfijas pakalpojuma tirgus cenas, Pasūtītājs ir tiesīgs iegādāties poligrāfijas pakalpojumus, neievērojot Vienošanās noteikumus un uzdot sniegt pakalpojumu jebkuram brīvi izvēlētam piegādātājam. 
 
3. CENU APTAUJAS ORGANIZĒŠANAS, PIEDĀVĀJUMU IESNIEGŠANAS, VĒRTĒŠANAS UN LĪGUMU SLĒGŠANAS KĀRTĪBA
3.1. Uzaicinājumu Pasūtītājs nosūta uz Līguma 13.1.2. punktā norādītajām Izpildītāju e-pasta adresēm.
3.2. Izpildītāji Piedāvājumus sagatavo un iesniedz saskaņā ar Uzaicinājumā noteiktajiem nosacījumiem.
3.3. Piedāvājumā norāda visu Pasūtītāja Uzaicinājumā prasīto informāciju, t.sk. norāda Poligrāfijas pakalpojuma līgumcenu un līgumsummu euro valūtā. 
3.4. Izpildītājiem ir tiesības grozīt vai atsaukt Piedāvājumu, kā arī iesniegt jaunu Piedāvājumu līdz Piedāvājumu iesniegšanas termiņa beigām. Piedāvājumu vērtēšanas brīdī vērā tiks ņemts tikai vēlākais iesniegtais Piedāvājums.
3.5. Izpildītāji sedz visas izmaksas, kas ir saistītas ar Piedāvājuma sagatavošanu un iesniegšanu. Pasūtītājs neuzņemas nekādas saistības par šīm izmaksām.
3.6. Piedāvājumu vērtēšanas laikā tiek pārbaudīts, vai Piedāvājumos nav aritmētisku kļūdu. Ja šādas kļūdas tiek konstatētas, tās tiek labotas. Par kļūdu labojumu un laboto Piedāvājuma summu Pasūtītājs paziņo Izpildītājam, kura Piedāvājumā kļūdas labotas. Vērtējot Piedāvājumu, tiek ņemti vērā veiktie labojumi.
3.7. Cenu aptaujas uzvarētāja noteikšanai iespējami divi piedāvājuma izvēles kritēriji:
3.7.1. piedāvājums ar zemāko cenu, ja Izpildītāja iesniegtais Piedāvājums ir atzīts par atbilstošu cenu aptaujas un Vienošanās prasībām un piedāvātā cena nepārsniedz Poligrāfijas pakalpojuma izpildei paredzētos finanšu resursus;
3.7.2. saimnieciski visizdevīgākais piedāvājums, ja Izpildītāja iesniegtais Piedāvājums ir atzīts par atbilstošu cenu aptaujas un Vienošanās prasībām un piedāvātā cena nepārsniedz Poligrāfijas pakalpojuma izpildei paredzētos finanšu resursus.
3.8. Pasūtītājs, nosūtot Uzaicinājumu, informē par noteikto piedāvājuma izvēles kritēriju un saimnieciski visizdevīgākā piedāvājuma izvēles kritērija gadījumā, norāda vērtēšanas kritērijus.
3.9. Gadījumā, ja iesniegtais Piedāvājums pārsniedz Poligrāfijas pakalpojuma izpildei paredzētos finanšu līdzekļus, Pasūtītājam ir tiesības nepieņemt Piedāvājumu un veikt atkārtotu cenu aptauju, kurā var tikt mainīts pasūtījuma apjoms, pasūtījuma izpildes laiks, vai citas prasības.
3.10. Ja Izpildītāji iesniedz identiskus Piedāvājumus, Pasūtītājam ir tiesības izvēlēties Piedāvājumu, izvērtējot ar iepirkuma priekšmetu saistītus kritērijus, Piedāvājumā ietvertās priekšrocības, atbilstoši Pasūtītāja vajadzībām, izdevīgākus pasūtījuma izpildes nosacījumus, vai citus Pasūtītājam vēlamus objektīvus faktorus. Ja tas nav iespējams, Pasūtītājam ir tiesības rīkot izlozi vai pārtraukt cenu aptauju un atkārtoti uzaicināt Izpildītājus piedalīties cenu aptaujā, kurā var tikt mainīts pasūtījuma apjoms, pasūtījuma izpildes laiks, cenas noteikšanas veids vai citas prasības. Izlozes veikšanas kārtība tiek noteikta Uzaicinājumā.
3.11. Ja Pasūtītāja norādītajā termiņā, netiek saņemts Piedāvājums, Pasūtītājs ir tiesīgs tam nepieciešamo Poligrāfijas pakalpojumu neievērojot Līguma noteikumus uzdot veikt jebkuram brīvi izvēlētam piegādātājam.
3.12. Pasūtītājs cenu aptaujas rezultātus paziņo, nosūtot Izpildītājam paziņojumu e-pastā 1 (vienas) līdz 2 (divu) darba dienu laikā pēc lēmuma pieņemšanas. Izpildītāja pienākums ir nekavējoties apstiprināt minētā e-pasta saņemšanu.
3.13. Pasūtītājs ir tiesīgs lemt par nākamā Izpildītāja, kurš atbilst Uzaicinājumā noteiktajam piedāvājuma izvēles kritērijam, atzīšanu par cenu aptaujas uzvarētāju šādos gadījumos:
3.13.1. ja cenu aptaujā izraudzītais Izpildītājs atsakās parakstīt vai neparaksta Līgumu Pasūtītāja noteiktajā termiņā, vai atsakās veikt Poligrāfijas pakalpojumu gadījumos, kad rakstisks Līgums nav noslēgts atbilstoši Vienošanās 5.5. punktam;
3.13.2. ja pēc Piedāvājuma iesniegšanas termiņa beigām tiek konstatēts, ka Izpildītājs savā Piedāvājumā nav ievērojis Tehniskās specifikācijas prasības vai pēc tam, kad ir nosūtīts Lēmums vēlas mainīt Piedāvājumā norādīto cenu vai pakalpojuma izpildes nosacījumus, pamatojoties uz to, ka nav pilnībā izpratis darba uzdevumu.
3.13.3. Vienošanās 9.1. un 9.3. punktos minētajos gadījumos.
3.14. Pasūtītājs var neizmantot Vienošanās 3.13. punktā noteiktās tiesības un lemt par atkārtotu cenu aptaujas rīkošanu, kurā var tikt mainīts pasūtījuma apjoms, pasūtījuma izpildes laiks, cenas noteikšanas veids vai citas prasības.
3.15. Izpildītājs pirms Vienošanās noslēgšanas Pasūtītājam iesniedz elektroniski aizpildītu "Apstrādātāju atbilstības izvērtēšanas anketu" un tiesības uzsākt personas datu apstrādi tiek piešķirtas tikai pēc pozitīva Pasūtītāja izvērtējuma saņemšanas. "Apstrādātāju atbilstības izvērtēšanas anketu" Pasūtītājs Izpildītājam nosūtīs pēc Piedāvājuma izvērtēšanas.

4. VIENOŠANĀS TERMIŅI
4.1. Vienošanās ir spēkā no dienas, kad to paraksta visas Puses un ir spēkā līdz Pušu saistību pilnīgai izpildei.
4.2. Vienošanās darbības termiņš ir noteikts 24 (divdesmit četri) mēneši no Vienošanās noslēgšanas vai līdz dienai, kad kopējā līgumcena par poligrāfijas pakalpojumiem sasniegusi 180 000 EUR (viens simts astoņdesmit tūkstoši euro), neskaitot PVN, atkarībā no tā, kurš no nosacījumiem iestāsies pirmais.

5. LĪGUMU NOSLĒGŠANAS KĀRTĪBA
5.1. Vienošanās ietvaros Pasūtītājs un Izpildītājs vienojas par konkrētā pakalpojuma sniegšanu vai Līguma slēgšanu , kas atbilst Vienošanās 1. sadaļā noteiktajam Vienošanās priekšmetam.
5.2. Līgumu slēdz saskaņā ar līgumprojektu, kas ir Vienošanās pielikums.
5.3. Izpildītājam Līgums jāparaksta ne vēlāk kā 2 (divu) darba dienu laikā no dienas, kad tas saņēmis Līgumu parakstīšanai.
5.4. Rakstisku Līgumu Puses slēdz, ja tā līgumcena ir 1500,00 EUR (viens tūkstotis pieci simti euro), neskaitot PVN vai lielāka.
5.5. Ja Piedāvājuma līgumcena ir mazāka par 1500,00 EUR (viens tūkstotis pieci simti euro), neskaitot PVN un rakstisku līgumu var neslēgt, izraudzītajam Izpildītājam 3 (trīs) darba dienu laikā no dienas, kad ir saņemts Vienošanās 2.2. punktā minētais Lēmums, jānosūta apstiprinājums Pasūtītāja kontaktpersonai uz Uzaicinājumā norādīto e-pasta adresi par to, ka tas apņemas veikt Uzaicinājumā un Piedāvājumā minētās piegādes. Arī uz šādu pasūtījumu izpildi ir attiecināmi visi Līguma nosacījumi.

6. LĪGUMCENA UN NORĒĶINU KĀRTĪBA
6.1. Pasūtītājs maksā Izpildītājam par kvalitatīvi izpildītu Poligrāfijas pakalpojumu.
6.2. Izpildītājs, reizē ar gatavās produkcijas piegādi, iesniedz Pasūtītājam rēķinu par Poligrāfijas pakalpojumu un nodošanas - pieņemšanas aktu par preču piegādi. Visiem rēķiniem jābūt adresētiem Pasūtītājam, tajos ir jānorāda Pasūtītāja nosaukums, Līguma numurs (ja attiecināms) un Uzaicinājuma numurs, Pasūtītāja rekvizīti, Pasūtītāja kontaktpersona, datums, kad veikts Poligrāfijas pakalpojums, piegādātais apjoms, vienas vienības cena un kopējā summa apmaksai, kā arī cita informācija pēc Pasūtītāja pieprasījuma. 
6.3. Rēķins Izpildītājam jāsagatavo atbilstoši Eiropas Savienības standartam LVS EN 16931-1:2017. Lai nodrošinātu Grāmatvedības likumā noteikto strukturēto elektronisko rēķinu aprites kārtību, XLM formātā e-rēķina datni nosūta uz e-adresi EREKINI@90000063185. Papildus e-rēķins jāpievieno kā PDF datne.
6.4. Rēķina apmaksu Pasūtītājs veic 30 (trīsdesmit) dienu laikā pēc attiecīga rēķina saņemšanas, ja nav sagatavots un Izpildītājam nosūtīts defektu akts.
6.5. Maksājumi tiek veikti ar pārskaitījumu uz Izpildītāja norādīto kontu kredītiestādē.
6.6. Par apmaksas dienu tiek uzskatīta diena, kad Pasūtītājs veicis apmaksu uz Izpildītāja norādīto kontu kredītiestādē.

7. PAKALPOJUMA PIETEIKŠANAS, PRECES PASŪTĪŠANAS UN GATAVĀS PRODUKCIJAS PIEGĀDES NOTEIKUMI
7.1. Izpildītājam ir pienākums pirms Poligrāfijas pakalpojuma uzsākšanas iesniegt Pasūtītājam saskaņošanai konkrētā pasūtījuma izpildei izmantojamo papīru vai citus materiālus, ko ir pieprasījis Pasūtītājs. Izpildītājam pēc pieprasījuma jāiesniedz Pasūtītājam paraugnovilkums Uzaicinājumā norādītajā termiņā.
7.2. Izpildītājs Poligrāfijas pakalpojumu izpildi un Poligrāfijas pakalpojuma rezultātā izgatavotās preces (turpmāk – prece) piegādi veic iespējami īsā termiņā, bet ne vēlāk kā Uzaicinājumā norādītajā termiņā.
7.3. Izpildītājs veic piegādi līdz Pasūtītāja norādītajai vietai, atbilstoši Uzaicinājumā norādītajai adresei.
7.4. Par preces saņemšanas faktu tiek uzskatīts brīdis, kad abas Puses paraksta nodošanas – pieņemšanas aktu. Izpildītājs pie preču piegādes sagatavo nodošanas –pieņemšanas aktu un nosūta to piegādes dienā Pasūtītājam uz elektroniskā pasta adresi, no kura saņemts Uzaicinājums.
7.5. Ja Izpildītāja sniegtais Poligrāfijas pakalpojums ir nekvalitatīvs, Pasūtītājs 5 (piecu) darba dienu laikā no dienas, kad prece piegādāta, rakstiski uz Līguma 13.1.2. punktā norādīto e-pastu informē Izpildītāju par mazāka apjoma pieņemšanu vai atteikumu pieņemt preci. Par nekvalitatīvi atzītām vienībām tiek sastādīts defektu akts un tās Izpildītājs var saņemt piegādes vietā. 
7.6. Ja Izpildītāja sniegtais Poligrāfijas pakalpojums vai tā daļa ir nekvalitatīvs vai piegādātā produkcija ir bojāta, Izpildītājam ir pienākums par saviem līdzekļiem veikt atkārtotu Pasūtītāja pieteiktā Poligrāfijas pakalpojuma izpildi 2 (divu) darba dienu laikā no dienas, kad Pasūtītājs par nekvalitatīvi veiktu Poligrāfijas pakalpojumu informējis Izpildītāju un iesniedzis pieprasījumu to atkārtot. Pasūtītājs var nepieprasīt atkārtotu pakalpojumu, veicot samaksu tikai par kvalitatīvi veikto Poligrāfijas pakalpojuma daļu.
7.7. Ja Izpildītājs no tā neatkarīgu apstākļu dēļ nevar nodrošināt Poligrāfijas pakalpojuma izpildi Uzaicinājumā noteiktajā termiņā, tas nekavējoties informē par to Pasūtītāju, kā arī informē par precīzu termiņu, kurā Poligrāfijas pakalpojums tiks izpildīts, bet Poligrāfijas pakalpojuma izpildes termiņš nedrīkst tikt pagarināts vairāk nekā par 3 (trīs) darba dienām no sākotnējā Poligrāfijas pakalpojuma izpildes termiņa.
7.8. Poligrāfijas pakalpojuma izpildes termiņš var tikt pagarināts, neievērojot Vienošanās 7.7. punktā noteikto termiņu, ja Poligrāfijas pakalpojuma izpilde noteiktajā termiņā nav iespējama Pasūtītājam Vienošanās noteikto pienākumu neizpildes, nokavējuma vai citu Pasūtītāja radītu šķēršļu dēļ. 

8. NEPĀRVARAMA VARA
8.1. Puses nav atbildīgas par saistību neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Vienošanās un Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Vienošanās vai Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihija (zemestrīces, plūdi utml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši pusi, kura atsaucas uz nepārvaramu varu.
8.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no saistību izpildes.
8.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Vienošanās vai Līguma, par to rakstveidā informējot otru pusi. Šādā gadījumā puses vienojas par savstarpējo norēķinu apmēru un to segšanas kārtību.
8.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami saistību izpildei utml. apstākļi, (ja vien minētās problēmas neizriet tieši no nepārvaramas varas).

9. PUŠU ATBILDĪBA
9.1. Ja izraudzītais Izpildītājs atsakās izpildīt Poligrāfijas pakalpojumu, tas maksā Pasūtītājam līgumsodu 10% (desmit procentu) apmērā no neizpildītā poligrāfijas pakalpojuma apjoma cenas. Līgumsoda maksājums jāveic 30 (trīsdesmit) dienu laikā pēc attiecīgā rēķina saņemšanas, pārskaitot to uz Pasūtītāja norādīto kontu kredītiestādē.
9.2. Ja Pasūtītājs neveic apmaksu Līguma 6.4. punktā noteiktajā termiņā, tas maksā Izpildītājam līgumsodu 0,5% (nulle komats piecu procentu) apmērā par katru nokavēto dienu no neapmaksātā rēķina cenas, bet kopsummā ne vairāk par 10% (desmit procentiem) no nokavētā Poligrāfijas pakalpojuma cenas, pēc attiecīga rēķina saņemšanas, pārskaitot to uz Pasūtītāja norādīto kontu kredītiestādē.
9.3. Ja Izpildītājs neveic Poligrāfijas pakalpojuma izpildi Piedāvājumā noteiktajā termiņā, tas maksā Pasūtītājam līgumsodu 0,5% (nulle komats piecu procentu) apmērā par katru nokavēto dienu no neizpildītā pasūtījuma cenas, bet kopsummā ne vairāk kā 10% (desmit procentu) apmērā no neizpildītā pasūtījuma cenas, pēc attiecīga rēķina saņemšanas, pārskaitot to uz Pasūtītāja norādīto kontu kredītiestādē.
9.4. Ja Izpildītājs ir sniedzis Vienošanās noteikumiem neatbilstošu Poligrāfijas pakalpojumu un pēc Pasūtītāja pieprasījuma atsakās veikt atkārtotu, kvalitatīvu Poligrāfijas pakalpojuma izpildi, Pasūtītājam ir tiesības piemērot līgumsodu 100,00 EUR (viens simts euro) apmērā un izbeigt Vienošanos ar Izpildītāju, par to informējot Izpildītāju vismaz 1 (vienu) nedēļu iepriekš. Pasūtītājs ir tiesīgs izbeigt arī visus spēkā esošos Līgumus, kas noslēgti ar šo Izpildītāju uz Vienošanās pamata un nav izpildīti uz Vienošanās izbeigšanas brīdi. Izpildītājs līgumsodu samaksā 30 (trīsdesmit) dienu laikā pēc attiecīga rēķina saņemšanas, pārskaitot to uz Pasūtītāja norādīto kontu kredītiestādē.
9.5. Līgumsoda nomaksa neatbrīvo Puses no saistību izpildes, kā arī neierobežo Pušu tiesības prasīt zaudējumu atlīdzību.
9.6. Ja Izpildītājs neveic līgumsoda apmaksu rēķinā norādītajā apmaksas termiņā, Pasūtītājs ir tiesīgs ieturēt līgumsodu no Izpildītājam pienākošajiem maksājumiem.
9.7. Puses ir savstarpēji atbildīgas par Vienošanās un Līguma saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus.

10. STRĪDU IZSKATĪŠANA
Visus strīdus un domstarpības par Vienošanās un Līguma saistību izpildi Puses risina savstarpējo pārrunu ceļā. Strīdus un domstarpības, kuras neizdodas atrisināt savstarpējo pārrunu ceļā, Puses risina Latvijas Republikas tiesā normatīvajos aktos noteiktajā kārtībā.


11. VIENOŠANĀS UN LĪGUMA GROZĪŠANA, PAPILDINĀŠANA UN IZBEIGŠANA
11.1. Vienošanos un Līgumu var grozīt vai papildināt vienīgi ar Pušu savstarpēju rakstisku vienošanos.
11.2. Vienošanās un Līguma izbeigšana ir iespējama tikai Vienošanās, Līgumā un normatīvajos aktos noteiktajos gadījumos, kā arī pēc Pušu savstarpējas vienošanās.
11.3. Pasūtītājs ir tiesīgs izbeigt Vienošanos un Līgumu ar katru no Izpildītājiem atsevišķi  pēc savas iniciatīvas, nemaksājot līgumsodu, bet brīdinot par to Izpildītāju rakstiski vismaz 7 (septiņas) dienas iepriekš un veicot savstarpējos norēķinus, šādos gadījumos:
11.3.1. ja Izpildītājs nokavē Poligrāfijas pakalpojuma izpildi vairāk par 15 (piecpadsmit) dienām;
11.3.2. ja Izpildītājs kavē Poligrāfijas pakalpojuma izpildes termiņu vairāk kā 3 (trīs) reizes; 
11.3.3. ja pret Izpildītāju uzsākts maksātnespējas process vai tā darbība ir pārtraukta vai izbeigta;
11.3.4. Publisko iepirkumu likuma 64. pantā noteiktajos gadījumos un kārtībā.
11.4. Pasūtītājs ir tiesīgs izbeigt Vienošanos un Līgumu ar katru no Izpildītājiem atsevišķi, ja Izpildītājam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi. 
11.5. Izpildītājs ir tiesīgs izbeigt Vienošanos un Līgumu pēc savas iniciatīvas, rakstiski brīdinot Pasūtītāju vismaz 7 (septiņas) dienas iepriekš, ja Pasūtītājs kavē maksājumu termiņu vairāk par 20 (divdesmit) dienām.

12. KONFIDENCIALITĀTE
12.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgu vai daļēju Vienošanās un Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotus, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama Vienošanās un Līguma izpildes gaitā, izņemot informācijas sniegšanu Latvijas Republikas normatīvajos aktos paredzētos gadījumus.
12.2. Pusēm ir tiesības sniegt informāciju saviem apakšuzņēmējiem, piegādātājiem un darbiniekiem, ja tiem šī informācija ir nepieciešama Vienošanās un Līguma izpildei. Puses apņemas nodrošināt minētās informācijas neizpaušanu no darbinieku, apakšuzņēmēju vai trešo personu puses, kas piedalās Vienošanās un Līguma izpildē.
12.3. Puses ir savstarpēji atbildīgas par Vienošanās un Līgumā paredzēto konfidencialitātes noteikumu ievērošanu.
12.4. Izpildītājs drīkst veikt publikācijas par veicamo Poligrāfijas pakalpojumu tikai ar Pasūtītāja iepriekšēju rakstisku piekrišanu.
12.5. Vienošanās 12. daļā minētajiem noteikumiem nav laika ierobežojuma un uz tiem neattiecas Vienošanās un Līguma darbības termiņš.

13. PĀRSTĀVJI UN KONTAKTINFORMĀCIJA
13.1. Pušu kontaktpersonas, kuras ir tiesīgas nosūtīt Uzaicinājumus un saņemt Piedāvājumus Vienošanās darbības laikā ir (norādīt struktūrvienību, amatu, vārdu, uzvārdu, telefona numuru, e-pasta adresi).
13.1.1. No Pasūtītāja puses:
13.1.2. No Izpildītāju puses:
13.2. Puses vienojas, ka katrai no Pusēm ir tiesības jebkurā laikā mainīt savu Vienošanās norādīto kontaktpersonu. Puses nekavējoties rakstiski informē par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.

14. PERSONAS DATU AIZSARDZĪBA
14.1. Katra Puse kā atsevišķs pārzinis veiks otrās Puses datu subjektu personas datu (paraksttiesīgās personas un kontaktpersonas identificējošās informācijas, kontaktinformācijas un ar Vienošanās izpildi saistītās informācijas) apstrādi Vienošanās noslēgšanas un izpildes nolūkā. Personas datu sniegšana un apstrāde ir obligāts priekšnoteikums Vienošanās noslēgšanai un izpildei. Neveicot personas datu apstrādi, Vienošanās noslēgšana un izpilde nav iespējama.
14.2. Pasūtītājs Vienošanās ietvertos datu subjekta personas datus glabās 10 gadus (papildus ieskaitot glabāšanas termiņu atbilstoši arhīvu regulējošo normatīvo aktu prasībām) no saistību pilnīgas izpildes. Datu subjektiem ir tiesības pieprasīt piekļuvi saviem personas datiem, to labošanu, dzēšanu, apstrādes ierobežošanu, kā arī tiesības iesniegt sūdzību uzraudzības iestādei.
14.3. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Vienošanās noteikto saistību izpildi, ievērojot Vispārīgajā datu aizsardzības regulā un citos normatīvajos aktos noteiktās prasības šādu datu apstrādei, izmantošanai un aizsardzībai.
14.4. Puses, veicot fizisko personu datu apstrādi Vienošanās ietvaros rīkojas atbilstoši spēkā esošajiem normatīvajiem aktiem (tai skaitā, Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)) un “Personu datu apstrādes un aizsardzības noteikumi” (5.pielikums).

15. APAKŠUZŅĒMĒJU NOMAIŅAS KĀRTĪBA
15.1. Izpildītājs nav tiesīgs bez saskaņošanas ar Pasūtītāju veikt Konkursa piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Vienošanās un Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
15.2. Izpildītājam ir pienākums saskaņot ar Pasūtītāju papildu personāla iesaistīšanu Vienošanās un Līguma izpildē.
15.3. Konkursa piedāvājumā norādītā personāla nomaiņa pieļaujama tikai Vienošanās norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Vienošanās norādītajos gadījumos un gadījumos, kad piedāvātais personāls neatbilst Konkursā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
15.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
15.4.1. piedāvātais apakšuzņēmējs neatbilst Konkursa dokumentos apakšuzņēmējiem izvirzītajām prasībām;
15.4.2. tiek nomainīts apakšuzņēmējs, uz kura iespējām Konkursā Izpildītājs balstījies, lai apliecinātu savas kvalifikācijas atbilstību paziņojumā par līgumu un Konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Konkursā Izpildītājs atsaucies, apliecinot savu atbilstību Konkursā noteiktajām prasībām, vai tas atbilst Publisko iepirkumu likuma 42. panta otrajā daļā (atbilstoši Pasūtītāja norādītajam paziņojumā par līgumu vai Konkursa dokumentos) minētajiem pretendentu izslēgšanas gadījumiem;
15.4.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši euro), atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
15.4.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
15.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
15.6. Pārbaudot jaunā Apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam. Izslēgšanas nosacījumu pārbaudi Pasūtītājs veic attiecībā uz to datumu, kad Pasūtītājs lemj par atļaujas sniegšanu Izpildītājam Līguma izpildes nodrošināšanai nomainīt apakšuzņēmēju vai piesaistīt jaunu apakšuzņēmēju. 
15.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Vienošanās un Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Vienošanās sadaļas noteikumiem.
15.8. Izpildītājam jānodrošina, ka apakšuzņēmējs tam uzticēto Darba daļu nenodos tālāk bez Pasūtītāja rakstiskas piekrišanas.
15.9. Darba izpildes laikā Pasūtītājam ir tiesības pieprasīt nomainīt apakšuzņēmēju vai speciālistu gadījumā, ja apakšuzņēmējs vai speciālists Darba daļu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja vai speciālista nomaiņu. Ja Izpildītājs neievēro Vienošanās noteikto iesaistītā personāla un apakšuzņēmēju nomaiņas kārtību, Pasūtītājs tiesīgs vienpusēji izbeigt Vienošanos un Līgumu.

16. NOBEIGUMA NOTEIKUMI
16.1. Puses apliecina, ka Vienošanās noteiktie Pušu pārstāvji un speciālisti ir informēti par to personas datu nodošanu otrai Pusei Vienošanās 13. sadaļā noteiktā apjomā. 
16.2. Visi Vienošanās un Līguma grozījumi ir noformējami rakstiski un stājas spēkā pēc tam, kad tos ir parakstījušas visas Puses.
16.3. Visi pielikumi Vienošanās stājas spēkā ar to abpusējas parakstīšanas dienu. Pretrunu gadījumā starp Vienošanās vai tās pielikumu dažādajiem noteikumiem vēlāks noteikums atceļ iepriekš pieņemtu, un speciāls noteikums atceļ vispārēju noteikumu.
16.4. Puses informē viena otru par adreses, kredītiestādes vai citu rekvizītu izmaiņām 3 (trīs) darba dienu laikā no izmaiņu dienas.  
16.5. Vienošanās sagatavota un parakstīta elektroniski 3 (trīs) eksemplāros uz 12 (divpadsmit) lapām ar vienādu juridisku spēku. Pie katras no Pusēm glabājas viens Vienošanās eksemplārs.

17. PUŠU REKVIZĪTI UN PARAKSTI

	Pasūtītājs:
	Izpildītājs:

	Liepājas Centrālā administrācija 
	

	Rožu iela 6, Liepāja, LV-3401
	

	Reģ.Nr. 90000063185
	

	Konts: 
	

	Banka: 
	

	Kods: 
	

	
	

	
	

	Izpilddirektors Ronalds Fricbergs
	

	
	

	
	Izpildītājs:

	
	

	
	

	
	

	
	

	
	

	
	

	
	____________________________________

	
	






7

1. pielikums
	[gads]. [datums]. [mēnesis].

	
	



UZAICINĀJUMS NR.

1. Saskaņā ar atklāta konkursa „Poligrāfijas pakalpojumu nodrošināšana Liepājas Centrālās administrācijas vajadzībām” … rezultātiem un 2026. gada __.______ Vispārīgo vienošanos Nr. …, Liepājas Centrālā administrācija uzaicina iesniegt Piedāvājumu.
2. Piedāvājums jāiesniedz līdz [gads]. [datums]. [mēnesis]. latviešu valodā, nosūtot to uz e-pasta adresi [e-pasta adrese]. Piedāvājums jānoformē atbilstoši pievienotajam pielikumam PIEDĀVĀJUMS.
3. Piedāvājuma derīguma termiņš: __ dienas.
4. Piedāvājuma izvēles kritērijs ir  _______  [piedāvājums ar viszemāko cenu vai saimnieciski visizdevīgākais piedāvājums] (saimnieciski visizdevīgākā piedāvājuma gadījumā norāda vērtēšanas kritērijus), kas atbilst visām Uzaicinājumā un tehniskajā specifikācijā izvirzītajām prasībām.
5. Darba apjoms, kas tiks izmantots cenu piedāvājumu vērtēšanā:
6. 
	Nr.p.k.
	Nosaukums
	Tirāža, gab.
	Piegādes adrese
	Piegādes termiņš
	Tehniskā specifikācija drukas darbiem

	
	
	
	
	
	

	
	
	
	
	
	

	
	
	
	
	
	

	
	
	
	
	
	


7. Kopā ar Piedāvājumu saskaņošanai ir jāiesniedz:_________ (norāda kādi paraugi jāiesniedz).
8. Izpildītājam pēc pieprasījuma jāiesniedz Pasūtītājam paraugnovilkums. 

	Paraugnovilkums NAV jāiesniedz (atzīmē ar X)
	
	

	Paraugnovilkums IR jāiesniedz (atzīmē ar X)
	
	

	Paraugnovilkums jāiesniedz līdz (norāda termiņu).
	
	


9. Ja atbilstoši vispārīgās vienošanās 3.10.punktam veicama izloze, Pasūtītājs uzvarētāju nosaka izlozes kārtībā elektroniskajā vidē https://www.random.org/lists/, izlozes ietvaros katram pretendentam piešķirot identifikācijas numuru un nosakot uzvarētāju ar nejaušas atlases palīdzību elektroniskajā vidē. Izlozes norise un rezultāts tiek fiksēti lēmumā  par  pakalpojuma sniegšanas tiesību piešķiršanu.
*Ja Izpildītājam Tehniskajā specifikācijā norādītā informācija šķiet nepilnīga vai neskaidra, tā pienākums ir uzdot precizējošus jautājumus vismaz 4 (četras) stundas pirms piedāvājuma iesniegšanas termiņa beigām. Pēc piedāvājuma iesniegšanas pretenzijas par specifikācijas neizprašanu netiek pieņemtas.

Pasūtītāja kontaktpersona un tālrunis: [Vārds, Uzvārds, tālrunis]

Rakstisku Līgumu Puses slēdz, ja tā vērtība ir 1500,00 EUR (viens tūkstotis pieci simti euro), vai lielāka. Pasūtījumus ar zemākām izmaksām (cenu aptaujas rezultātā) Puses var izpildīt, nenoslēdzot Līgumu rakstiski, tomēr arī uz šādu pasūtījumu izpildi ir attiecināmi visi Līguma nosacījumi.

	
[gads]. [datums]. [mēnesis].

	
	2. pielikums



PIEDĀVĀJUMS.
__________________________________ (pretendenta nosaukums, reģistrācijas nr.) cenu piedāvājums poligrāfijas pakalpojumu nodrošināšanai Liepājas Centrālās administrācijas vajadzībām 

	Nr.p.k.
	Nosaukums
	Tirāža, gab.
	Piegādes adrese
	Piegādes termiņš
	Pretendenta piedāvājums 
(tehniskais piedāvājums)
	Cena par vienu vienību EUR, bez PVN*
	Kopā EUR, bez PVN

	
	
	
	
	
	
	
	

	
	
	
	
	
	
	
	


Piedāvājums spēkā līdz  [gads]. [datums]. [mēnesis].
*Vienas vienības cenā iekļautas visas iespējamās izmaksas un sadārdzinājumi.



Ar šo apliecinu, ka esmu informēts, ka rakstisku Līgumu Puses slēdz, ja tā vērtība ir EUR 1500 (viens tūkstotis pieci simti euro), vai lielāka. Pasūtījumus ar zemākām izmaksām (cenu aptaujas rezultātā) Puses var izpildīt, nenoslēdzot Līgumu rakstiski, tomēr arī uz šādu pasūtījumu izpildi ir attiecināmi visi Līguma nosacījumi.

Iesniedzot Piedāvājumu, apliecinu, ka esmu iepazinies ar visiem pakalpojuma sniegšanas apstākļiem, darba uzdevumu un izpildes termiņiem. Iesniegtā cena ir galīga un ietver visus ar pakalpojuma sniegšanu saistītos izdevumus (tostarp transporta izmaksas, tehnikas nolietojumu, pēcapstrādi, u.c.).


	Amatpersonas vai pilnvarotās personas paraksts: 
	

	Parakstītāja vārds, uzvārds un amats:
	

	Pretendenta nosaukums:

3. pielikums


	[gads]. [datums]. [mēnesis].

	

	

	CENU APTAUJAS NR. __LĒMUMS




1. Saskaņā ar atklāta konkursa „ Poligrāfijas pakalpojumu nodrošināšana Liepājas valstspilsētas pašvaldības iestādes  “Liepājas Centrālā administrācija” vajadzībām” (LVP 2026/101) rezultātiem  un 2026. gada __.______ Vispārīgo vienošanos Nr. … par poligrāfijas pakalpojumu nodrošināšanu Liepājas Centrālās administrācijas vajadzībām, Liepājas Centrālā administrācija [gads]. [datums]. [mēnesis] uzaicināja iesniegt Cenu piedāvājumu Nr. [numurs], nosūtot to uz Līgumā 12.1.2. punktā minēto e-pasta adresi.

2. Cenu piedāvājums bija jāiesniedz līdz [gads]. [datums]. [mēnesis] plkst. [laiks] latviešu valodā, nosūtot to uz e-pasta adresi [Pasūtītāja kontaktpersonas e-pasta adrese] . 

3. CENU PIEDĀVĀJUMS līdz noteiktā termiņa beigām tika saņemts no šādiem Izpildītājiem:
a. [Uzņēmuma nosaukums] ar darba apjoma kopējo cenu [summa] EUR bez PVN;
b. [Uzņēmuma nosaukums] ar darba apjoma kopējo cenu [summa] EUR bez PVN;
Vai atzīme, ka piedāvājums nav saņemts.

4. Saskaņā ar Vispārīgās vienošanās 3.7. punktu par Cenu aptaujas uzvarētāju tiek atzīts [Uzņēmuma nosaukums] ar darba apjoma kopējo cenu [summa] EUR bez PVN;

5. Paziņot Cenu aptaujas rezultātus pretendentiem līdz [gads]. [datums]. [mēnesis].

6. Saskaņā ar Vispārīgās vienošanās 5.4. punktu slēgt / neslēgt Līgumu par darba izpildi.






[Atbildīgā persona Vārds, uzvārds]



4. pielikums

Līgumprojekts

LĪGUMS NR. ____

	Liepājā
	202__. gada _______________




Liepājas valstspilsētas pašvaldība, Liepājas valstspilsētas pašvaldības iestādes “Liepājas Centrālā administrācija” personā, kuru pārstāv pašvaldības izpilddirektors Ronalds Fricbergs, kurš rīkojas uz Liepājas valstspilsētas pašvaldības domes 2023.gada 19.oktobra saistošo noteikumu Nr. 17 “Liepājas valstspilsētas pašvaldības nolikums” pamata, turpmāk – Pasūtītājs, un _______________, tās __________________________ personā, kurš rīkojas uz ______________ pamata, turpmāk - Izpildītājs, saukti arī katrs atsevišķi – Puse, kopā – Puses, pamatojoties uz atklāta konkursa “Poligrāfijas pakalpojumu nodrošināšana Liepājas valstspilsētas pašvaldības iestādes  “Liepājas Centrālā administrācija” vajadzībām” (LVP 2026/101) rezultātiem, un 2026. gada (datums, mēnesis) noslēgto vispārīgo vienošanos Nr. … (turpmāk tekstā - Vienošanās), noslēdz šādu līgumu (turpmāk tekstā - Līgums):

1. LĪGUMA PRIEKŠMETS
1.1. Pasūtītājs pasūta un apmaksā un Izpildītājs sniedz poligrāfijas pakalpojumus un veic gatavās produkcijas piegādi (turpmāk tekstā – Poligrāfijas pakalpojums) saskaņā ar Līgumu.
1.2. Poligrāfijas pakalpojumu apraksts, uzskaitījums, cena un piegādes noteikumi noteikti saskaņā ar Konkursam iesniegto piedāvājumu vai Vienošanās 2. pielikumu. Šajās cenās iekļautas visas izmaksas, kas saistītas ar Poligrāfijas pakalpojuma sniegšanu. 

2. PRECES PASŪTĪŠANAS UN PIEGĀDES NOTEIKUMI
2.1. Izpildītājs veic Poligrāfijas pakalpojuma izpildi saskaņā ar uzaicinājumu iesniegt cenu piedāvājumu Nr…., kas ir šī Līguma pielikums. 
2.2. Izpildītājs piegādā Poligrāfijas pakalpojuma rezultātā izgatavoto preci (turpmāk – preci) līdz Pasūtītāja norādītajai vietai (ieraksta telpas Nr), (ieraksta adresi). 
2.3. Ja Izpildītājs no tā neatkarīgu apstākļu dēļ nevar nodrošināt Poligrāfijas pakalpojuma izpildi Līguma 2.1. punktā noteiktajā termiņā, tas nekavējoties informē par to Pasūtītāju, kā arī informē par precīzu termiņu, kurā Poligrāfijas pakalpojums tiks izpildīts, bet Poligrāfijas pakalpojuma izpildes termiņš nedrīkst tikt pagarināts vairāk nekā par 2 (divām) darba dienām no sākotnējā Poligrāfijas pakalpojuma izpildes termiņa.
2.4. Par preces saņemšanas faktu tiek uzskatīts brīdis, kad abas Puses paraksta pieņemšanas – nodošanas aktu.
2.5. Ja Izpildītāja sniegtais Poligrāfijas pakalpojums ir nekvalitatīvs, Pasūtītājs 5 (piecu) darba dienu laikā no dienas, kad prece piegādāta rakstiski informē Izpildītāja kontaktpersonu par mazāka apjoma pieņemšanu vai atteikumu pieņemt preci. Par nekvalitatīvām atzītās vienības Izpildītājs var saņemt piegādes vietā un par to tiek sastādīts defektu akts. 

3. LĪGUMCENA UN NORĒĶINU KĀRTĪBA
3.1. Samaksa par Poligrāfijas pakalpojumu ir  (ieraksta summu EUR bez PVN, PVN un summu ar PVN).
3.2. Pasūtītājs maksā Izpildītājam par kvalitatīvi izpildītu Poligrāfijas pakalpojumu.
3.3. Izpildītājs, reizē ar gatavās produkcijas piegādi, iesniedz Pasūtītājam rēķinu par Poligrāfijas pakalpojumu un nodošanas – pieņemšanas aktu par preču piegādi. Visiem rēķiniem jābūt adresētiem Pasūtītājam, tajos ir jānorāda Pasūtītāja nosaukums, Līguma numurs, Pasūtītāja rekvizīti, Pasūtītāja kontaktpersona, datums, kad veikts Poligrāfijas pakalpojums, piegādātais apjoms, vienas vienības cena un kopējā summa apmaksai, kā arī cita informācija pēc Pasūtītāja pieprasījuma. 
3.4. Rēķins Izpildītājam jāsagatavo atbilstoši Eiropas Savienības standartam LVS EN 16931-1:2017. Lai nodrošinātu Grāmatvedības likumā noteikto strukturēto elektronisko rēķinu aprites kārtību, XLM formātā e-rēķina datni nosūta uz e-adresi EREKINI@90000063185. Papildus e-rēķins jāpievieno kā PDF datne.
3.5. Pasūtītājs veic apmaksu par piegādāto kvalitatīvo un Līguma noteikumiem atbilstošo preci 30 (trīsdesmit) dienu laikā no attiecīgā preces pasūtījuma rēķina saņemšanas.
3.6. Pasūtītājs maksājumus veic ar pārskaitījumu uz Izpildītāja norādīto kontu kredītiestādē.
3.7. Par apmaksas dienu tiek uzskatīta diena, kad Pasūtītājs veicis apmaksu Izpildītāja norādītajā kontā kredītiestādē.

4. PĀRSTĀVJI UN KONTAKTINFORMĀCIJA
4.1. Pušu kontaktpersonas ar Līgumu saistītu jautājumu risināšanā ir (norādīt amatu, vārdu, uzvārdu, telefona numuru, e-pasta adresi).
4.1.1.  No Pasūtītāja puses:
____________, tālr.__________, e- pasts _________.
4.1.2.  No Izpildītāja puses:
____________, tālr.__________, e- pasts _________.
4.2. Puses vienojas, ka otrai Pusei ir tiesības jebkurā laikā mainīt savu Līgumā norādīto kontaktpersonu. Puses nekavējoties rakstiski informē otru Pusi par kontaktpersonas nomaiņu. Rakstiski paziņoto kontaktpersonu pilnvaras ir spēkā līdz to atsaukumam.

5. CITI NOTEIKUMI
5.1. Līgums stājas spēkā ar tā parakstīšanas dienu un ir spēkā līdz Pušu saistību pilnīgai izpildei.
5.2. Visi jautājumi, kas nav atrunāti Līgumā, ir jārisina saskaņā ar Vienošanos.
5.3. Līguma grozījumu veikšana ir pieļaujama tikai pēc atbilstošu grozījumu veikšanas Vienošanās. Visi Līguma grozījumi ir noformējami rakstiski un stājas spēkā pēc tam, kad tos ir parakstījušas abas Puses.
5.4. Puses 3 (trīs) darba dienu laikā informē viena otru par adreses, kredītiestādes vai citu rekvizītu izmaiņām.
5.5. Puses, veicot fizisko personu datu apstrādi, Līguma ietvaros rīkojas atbilstoši spēkā esošajiem normatīvajiem aktiem (tai skaitā, Eiropas Parlamenta un Padomes 2016. gada 27. aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)) un “Personu datu apstrādes un aizsardzības noteikumi” (1. pielikums).
5.6. Līgums sagatavots un parakstīts 2 (divos) eksemplāros ar vienādu juridisku spēku, no kuriem viens glabājas pie Izpildītāja, otrs pie Pasūtītāja.


6. PUŠU REKVIZĪTI UN PARAKSTI

	Pasūtītājs:
	
	Izpildītājs:
	

	Liepājas Centrālā administrācija
	
	Nosaukums
	

	Rožu iela 6, Liepāja, LV-3401
	
	Adrese
	

	Reģ.Nr. 40900016437
	
	Reģ.Nr.
	

	Konts	
	
	Konts
	

	Banka	
	
	Banka
	

	Kods:	
	
	Kods:
	

	
	
	
	

	
	
	
	

	
	
	
	

	(Amats)	     Vārds, Uzvārds		
	
	(Amats)         Vārds, Uzvārds
	





5. Pielikums

PERSONU DATU APSTRĀDES UN AIZSARDZĪBAS NOTEIKUMI


Personu datu apstrādes un aizsardzības noteikumi (turpmāk – Noteikumi) ir [Datums] noslēgtās Vispārīgā vienošanās Nr. [numurs] (turpmāk – Vienošanās) neatņemama sastāvdaļa.

1. Noteikumu priekšmets:
0. Noteikumi nosaka Pušu tiesības, pienākumus un atbildību attiecībā uz fizisku personu datu apstrādi.
0. Mērķis – personas datu (tekstuālas informācijas, fotoattēlu) apstrāde, lai nodrošinātu pašvaldības autonomo funkciju izpildi – sabiedrības informēšanu par pašvaldības darbu un pasākumiem, publicitātes veicināšanu, identitātes un informatīvo materiālu (ID karšu, vizītkaršu, bukletu u.c.) sagatavošanu, kā arī mārketinga aktivitāšu īstenošanu.
1. Fizisko personu datu apstrāde:
1. Puses veicot fizisko personu datu apstrādi Vienošanās ietvaros, rīkojas atbilstoši spēkā esošajiem normatīvajiem aktiem (tai skaitā, Eiropas Parlamenta un Padomes 2016. gada 27. aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk - Vispārīgās datu aizsardzības regula) un šiem Noteikumiem, kas nosaka personas datu apstrādes apjomu, nolūkus un kārtību, kādā Pakalpojuma sniedzējs apstrādā personas datus, kas tam kļūst pieejami pildot Vienošanās noteiktās saistības, lai sniegtu Pakalpojumu.
1. Pārzinis ir Liepājas valstspilsētas pašvaldība, Liepājas valstspilsētas pašvaldības iestāde “Liepājas Centrālā administrācija”, kura nosaka persona datu apstrādes mērķus un apstrādes līdzekļus, kā arī atbild par personas datu apstrādi. 
1. Pakalpojumu sniedzējs ir Apstrādātājs kurš veic personas datu apstrādi Pārziņa vārdā un uzdevumā Vispārīgā vienošanās ietvaros.
1. Tiek apstrādāti šādi personas dati vai personas datu kategorijas: 
3.  identificējošā informācija (vārds, uzvārds, amats, darba vieta);
3.  kontaktinformācija;
3.  vizuālais attēls (foto);
3.  kontekstuālā informācija par pasākumu vai institūciju.
1. Tiek apstrādāti personas dati par šādām datu subjektu kategorijām: Pārziņa organizēto vai atbalstīto pasākumu apmeklētāji, dalībnieki, amatpersonas un darbinieki.
1. Apstrādātājam Noteikumu 1. punktā norādītajā personas datu apstrādes mērķa sasniegšanai ir šādi pienākumi:
2. Apstrādāt tikai atbilstoši Noteikumos noteiktajam personas datu apstrādes mērķim un fizisko personu datu aizsardzības jomu reglamentējošo normatīvo aktu prasībām.
2. Sniedzot pakalpojumu ievērot konfidencialitāti un fizisko personu datu aizsardzības jomu reglamentējošo normatīvo aktu prasības.
2. Nodrošināt, ka piekļuve personas datiem un to apstrādes resursiem tiek ierobežota un piešķirta tikai tām personām, kurām šāda piekļuve ir nepieciešama tiešai pakalpojuma izpildei un kuras ir uzņēmušās atbilstošas konfidencialitātes saistības.
2. Neuzglabāt iegūtos personas datus ilgāk, kā tas nepieciešams Noteikumos noteiktajam mērķim.
2. Nepārveidot personas datus, ja vien šādu uzdevumu nav devis Pārzinis. Ikvienai šādai personas datu pārveidei ir jābūt Apstrādātājam fiksētai, norādot pārveides pamatojumu.
2. Bez saskaņošanas ar Pārzini nepublicēt un nenodot trešajām personām un neizmantot kā paraugus citu klientu piesaistei materiālus, kas satur personas datus.
1. Apstrādātājs, ievērojot Vispārīgās datu aizsardzības regulas prasības, īsteno atbilstošus tehniskos un organizatoriskos pasākumus, lai nodrošinātu tādu personas datu drošības līmeni, kas ir samērīgs ar apstrādes riskiem, aizsargājot datus pret nejaušu vai nelikumīgu iznīcināšanu, nozaudēšanu, pārveidošanu, neatļautu izpaušanu vai piekļuvi tiem, nodrošinot:
3. Drošu datu pārraidi Apstrādātājs veic, izmantojot šifrētus kanālus, piemēram: izmantojot lokālo pakalpojuma sniedzēju failiem.lv, kas nodrošina datu apstrādi ES/EEZ teritorijā saskaņā ar tā publiski pieejamiem datu apstrādes noteikumiem. Apstrādātājs nodrošina, ka failu piekļuvei tiek iestatīta unikāla parole un ierobežots datu pieejamības laiks, minimizējot neautorizētas piekļuves risku.
3. Atbilstošu tehnisko līdzekļu izmantošanu (piemēram, paroles aizsardzību datu glabātuvēm, unikālus lietotāju identifikatorus), lai novērstu neautorizētas izmaiņas datos vai to nonākšanu trešo personu rīcībā.
3. Elektroniskie datu nesēji un fiziskie dokumenti tiek glabāti drošā vidē, piemēram, slēdzamās telpās ar ierobežotu piekļuvi, un pēc datu apstrādes mērķa sasniegšanas vai glabāšanas termiņa beigām dati tiek neatgriezeniski dzēsti vai iznīcināti.
3. Apstrādātājs nodrošina, ka iespiedplates, klišejas, nepabeigtā produkcija un brāķētie eksemplāri (īpaši ID kartes un vizītkartes) tiek glabāti drošā vidē un pēc tirāžas pabeigšanas tiek fiziski iznīcināti (smalcināti), lai novērstu datu noplūdi caur makulatūru.  
3. Apstrādātājs nodrošina, ka iespiediekārtu un pēcapstrādes iekārtu vadības datoros netiek uzkrāti klientu faili pēc darba pabeigšanas.
3. Apstrādātājs nodrošina lokālo datu nesēju (cieto disku un ārējo atmiņas ierīču) pilnu šifrēšanu, izmantojot nozares standarta šifrēšanas algoritmus, lai novērstu piekļuvi datiem ierīces zādzības vai nozaudēšanas gadījumā.
1. Apstrādātājs 14 dienu laikā pēc darba nodevuma akceptēšanas neatgriezeniski iznīcina visās savās sistēmās, piemēram: serveros, mākoņkrātuvēs, drukas serveru buferatmiņā, esošos izejmateriālus, maketus un apstrādātos datus.
1.  Atbilstības uzraudzība un audita tiesības:
5. Pārzinim ir tiesības pārliecināties par Apstrādātāja tehnisko un organizatorisko pasākumu atbilstību, veicot auditu vai pieprasot detalizētu informāciju par datu apstrādes procesiem.
5. Apstrādātājam ir pienākums pierādīt, ka personas dati tiek aizsargāti pret neautorizētu piekļuvi un pēc nodevuma akceptēšanas tiek dzēsti saskaņā ar šo Noteikumu  5. punktu.
1. Datu pārkāpumu identificēšana un ziņošana:
6.  Apstrādātājam ir pienākums izmeklēt, novērst un informēt Pārzini par jebkuru drošības incidenta (kaitīgs notikums vai nodarījums, kura rezultātā tiek apdraudēta personas datu integritāte, pieejamība vai konfidencialitāte) gadījumu vai personas datu aizsardzības pārkāpumu (drošības pārkāpums, kura rezultātā notiek nejauša vai nelikumīga nosūtīto, uzglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem), ja tas ir Apstrādātāja atbildības sfērā, kam ir tiešas vai netiešas sekas uz personas datu apstrādi.
6. Ja ir iestājies drošības incidents vai personas datu aizsardzības pārkāpums, Apstrādātājs informāciju par to nosūta Pārzinim uz e-pastu das@liepaja.lv vai oficiālo elektronisko adresi pēc iespējas ātrāk, bet ne vēlāk kā 24 (divdesmit četras) stundas no drošības incidenta vai personas datu aizsardzības pārkāpuma atklāšanas.
6.  Apstrādātājs dokumentē visus drošības incidentus un personas datu aizsardzības pārkāpumus, norādot faktus, kas saistīti ar incidentu vai personas datu pārkāpumu, tā sekas un veiktās koriģējošās darbības.
6.  Apstrādātājs apņemas sniegt Pārzinim visu nepieciešamo informāciju un atbalstu, lai Pārzinis varētu izpildīt savu pienākumu ziņot uzraudzības iestādei vai datu subjektiem.
1. Apstrādātājs bez Pārziņa rakstveida atļaujas neiesaista personu datu apstrādē citus apakšuzņēmējus.
7. Apstrādātājs piesaistot apakšapstrādātājus Noteikumu 1.punkta izpildes nolūkos, nodrošina, ka tie ievēro atbilstošas personas datu aizsardzības un apstrādes drošības prasības atbilstoši šiem Noteikumiem. Apstrādātājs veicot Noteikumos 1.punktā noteikto personas datu apstrādi nedrīkst piesaistīt apakšuzņēmējus, kas neatrodas Eiropas Savienības vai Eiropas Ekonomiskās zonas valstī.
7. Izmantojot mākoņpakalpojumus vai programmatūru, kuras serveri vai infrastruktūra var atrasties ārpus ES/EEZ Apstrādātājam ir pienākums konfigurēt iestatījumus tā, lai nodrošinātu maksimālu datu aizsardzību (piemēram, aktivizējot "End-to-End" šifrēšanu), vai nodrošināt, ka personas dati tiek glabāti un apstrādāti tikai serveros, kas atrodas ES/EEZ robežās.
7. Izmantojot Mākslīgā intelekta (MI) rīkus (piemēram, automātisko maketēšanu vai attēlu kvalitātes uzlabošanu), Apstrādātājs garantē, ka Pārziņa dati netiek izmantoti MI modeļu apmācībai vai citai apstrādei ārpus šo Noteikumu mērķa.
1. Ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
1. Vienošanās izpildes ietvaros Puses, savstarpēji apmainoties ar Pušu norādīto pārstāvju identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
1. Apstrādātājs apstrādā fizisko personu datus tikai saskaņā ar šo Vienošanos un Pārziņa rakstiskiem norādījumiem. Ja fizisko personu datu apstrāde jāveic saskaņā ar tiesību aktiem, kas piemērojami Apstrādātājam, un atšķiras vai neizriet no šo Noteikumu vai Pārziņa norādījumiem, tad Apstrādātājs apstrādā personas datus saskaņā ar šiem tiesību aktiem, šādas apstrādes ietvaros kļūstot par patstāvīgu pārzini. Šādā gadījumā Apstrādātājs pirms datu apstrādes informē Pārzini par šo juridisko prasību, ja vien attiecīgie tiesību akti šādu informēšanu neaizliedz svarīgu sabiedrības interešu dēļ. 
1. Katra no Pusēm apņemas informēt tās personas, kuras personas dati tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Vienošanās saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.

